Den 23. april 1946 giftet Delibes seg med Ángeles de Castro, som senere ble en av hans største litterære inspirasjonskilder. Paret dro på bryllupsreise til Molledo i Cantabria. I løpet av ekteskapet fikk de til sammen syv barn. Det var etter ekteskapsinngåelsen at forfatterkarrieren hans virkelig begynte å ta av, og de kommende tre årene ble grunnleggende i hans forfatterskap. I 1947 ble hans sønn Miguel født. Sønnen skulle senere bli en kjent biolog. Det samme året begynte Delibes å skrive på sin første roman, som fikk navnet (norsk: ). I 1948 mottok Delibes utmerkelsen Premio Nadal , og denne tildelingen ble på mange måter et startskudd for hans lysende forfatterkarriere.